kardosdrur/scandi-wiki huggingface dataset:
Bachir Boumaaza

Bachir "Chiren" Boumaaza (født 9. juni 1980), bedre kendt under navnet Athene, er en belgisk YouTube-stjerne, streamer og social aktivist. Athene startede "Gaming for Good"  i 2014, og der er ind til nu indsamlet over 150 millioner kroner til Red Barnet.

Youtube-karriere 
Han startede med at lave Youtube-videoer i 2007, hvor han spiller rollen Athene, som er en karismatisk World of Warcraft-spiller. Dette opnåede Bachir hurtigt stor succes med, og i 2008 lavede han en hel film om karakteren Athene. Han begyndte senere at lave andre videoer som vlogs, interviews og andet. Senere begyndte hans Youtube-kanal at handle mere og mere om nødhjælp, hvor han indgik et samarbejde med Red Barnet, som bl.a. har hjulpet ved at tidoble alle de penge Athene samler ind.

Hele Bachirs projekt går ud på at samle alle gamere om at gøre verden til et bedre sted. Det er også deraf navnet til hans online portal "Gaming for Good" kommer fra.

Eksterne henvisninger 
 
 

YouTubere fra Belgien
Personer fra Antwerpen
Marshalløerne ved sommer-OL 2016

Marshalløerne deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Marshalløerne ved sommer-OL 2008

Marshalløerne deltog ved Sommer-OL 2008 i Beijing som blev arrangeret i perioden 8. august til 24. august 2008.

Medaljer 

Lande ved sommer-OL 2008
2008
Mauritius ved sommer-OL 2016

Mauritius deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Mozambique ved sommer-OL 2016

Mozambique deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Mexico ved sommer-OL 2016

Mexico deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Krems II

Krems II er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Krems II ligger 7 km nordøst for Bad Segeberg ved Wardersee. I kommunen ligger ud over Krems II, landsbyerne og bebyggelserne Albrechtshof, Göls, Müssen, Ober- und Untersöhren, Schlagberg, Schönböken, Warderbrück und Wegekaten. Mod syd går Bundesstraße B 432 fra Bad Segeberg mod Scharbeutz, mod vest motorvejen A 21 fra motorvejskryds Bargteheide mod Kiel.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Hesher

Hesher er en amerikansk dramakomedie fra 2010 instrueret af Spencer Susser. 

Titelrollen som Hesher bliver spillet af Joseph Gordon-Levitt. Derudover medvirker Natalie Portman, Rainn Wilson og Devin Brochu.

Eksterne Henvisninger 

Komediefilm fra USA
Amerikanske film fra 2010
Mary Somerville

Mary Somerville (født 26. december 1780 i Jedburgh, Scottish Borders, død 28. november 1872 i Napoli) var en engelsk naturvidenskabelig forfatter. Hun var datter af admiral William George Fairfax og i andet ægteskab gift med lægen William Somerville.

Mary Somerville har skrevet The mechanism of the heavens (1832), On the connexion of the physical sciences (1849, 10. udgave 1877), Physical geography (2 bind, 1839, 7. udgave 1877), Molecular and microscopic sciences (2 bind, 1869) foruden enkelte mindre notitser i meddelelserne fra Royal Society i London og Videnskabsselskabet i Paris.

Kilder 

 

Faglitterære forfattere fra England
Engelsksprogede forfattere
Briter i 1700-tallet
Briter i 1800-tallet
Arthur Somervell

Arthur Somervell (født 5. juni 1863 i Windermere, Westmorland, død 2. maj 1937) var en engelsk musiker.

Somervell, der var elev af Stanford og Berlins Hochschule, koncertdirigent og musikinspektør i Skotland, var kendt som en af Englands mest yndede sangkomponister (cyklusen: James Lee's Wife og Maud, den populære The Shepherds Cradle Song med mere); men har også for øvrigt en stor produktion, omfattende en symfoni og andre symfoniske værker, koncerter, suiter, korværker, kirkelige korstykker, operetter, pædagogiske arbejder med mere.

Udvalgte værker  

 Symphony (i D-dur) "Thalassa" (Hav) (1912) - for orkester
 Violinkoncert (1930) - for violin og orkester
 Klaverkoncert "Højland" (1920) - for klaver og orkester
 "En brudt bue" (1923) - sangcyklus

Kilder

Eksterne henvisninger 

 

Komponister fra England
Dirigenter fra England
Briter i 1800-tallet
Briter i 1900-tallet
Jens Vase

Jens Vase Poulsen (født 29. januar 2000 i Aarhus) fra Odder, var formand for Danske Skoleelever (DSE) fra april 2016 til april 2017. Han sad som bestyrelsemedlem året forinden. Han efterfulgte Silke J. Fogelberg som formand.

Jens Vase gik på Odder lille Friskole, da han blev valgt som formand for Danske Skoleelever, og det var dermed første gang, at DSE valgte en formand fra en privat-, lille- eller friskole. Jens Vase var tillige medlem af elevrådet på skolen (i en periode også formand for dette) og blev i 2014 valgt til bestyrelsen for region Midtjylland i Danske Skoleelever.

I det år Vase var formand for DSE steg organisationens medlemstal med ca. 1,2 %.

Jens Vase meldte allerede ud ved sin tiltræden som formand for DSE, at kampen for en egentlig "mobbelov" ville være en vigtig prioritet for ham, og i marts 2017, få dage før udløbet af Vases formandsperiode i DSE, vedtog Folketinget så endeligt en ændring af loven om elevers og studerendes undervisningsmiljø, ændringer der vil sikre klare antimobbestrategier for de enkelte skoler, krav om handling, når mobning konstateres og etablering af et nationalt klagenævn for eleverne.

Lokalt har Jens Vase dog også været forankret i sin hjemby. Således optrådte han med sin yoyo-kunnen ved Odder revyen 2014, og d. 25. september 2016 modtog han af Odders borgmester ærestitlen "Odder Ambassadør".

Fra august 2017 er Jens Vase fortsat sin uddannelse på Odder Gymnasium.

Referencer 

Formænd for Danske Skoleelever
William Somervile

William Somervile (født 2. september 1675 i Warren, Warwickshire, død 19. juli 1742 sammesteds) var en engelsk digter.

Somervile studerede i Oxford, arvede sin faders gods og levede et stille liv som godsejer og fredsdommer. Hans mest kendte værk er digtet The Chase (1735), et beskrivende læredigt, der udmærker sig ved indgående kendskab til alt, hvad der vedrører jagt og friluftsliv og i sin tid blev meget læst og beundret. En ny udgave med et kritisk essay af John Aikin kom 1796, og det er udgivet flere gange senere.

Kilder 
 
 

Godsejere fra England
Digtere fra England
Engelsksprogede forfattere
Briter i 1700-tallet
Den russiske provisoriske regering

Den russiske provisoriske regering var den regering, som styrede Rusland efter, at zar Nikolaj IIs fald som følge af februarrevolutionen og frem til oktoberrevolutionen.

Efter, at Nikolaj II abdicerede i marts 1917, blev der dannet en midlertidig regering i Petrograd med Georgij Lvov fra Kadetpartiet som leder. Lvov havde også posten som indenrigsminister. I juli valgte Lvov at gå af til fordel for justitsminister Aleksandr Kerenskij.

I stedet for at afslutte den russiske deltagelse i 1. verdenskrig, forsøgte de nye myndigheder at komme i offensiven, og iværksatte 1. juli en offensiv mod Tyskland og Østrig-Ungarn, som senere er blevet kaldt for Kerenskijoffensiven. Dette svækkede de nye myndigheders tilslutning i den krigstrætte befolkning, hvilket blev yderligere markant, da offensiven var mislykket.

Den provisoriske regering var endvidere svækket af indre politisk uenighed og statsapparatets sammenbrud og blev udfordret fra både det politiske højre og venstre.

Den 14. september blev Statsdumaen officielt opløst af det nydannede direktorat, en kortlivet regering med blot fem medlemmer og ledet af Kerenskij. Landet blev erklæret republik, under navnet Den russiske republik (russisk: Российская республика, Rossiyskaya respublika). Denne bliver også kaldt Kerenskijregeringen efter lederen. Den russiske republik eksisterede i 8 måneder, frem til bolsjevikkenes magtovertagelse under Oktober-revolutionen den 7. november.

Efter Oktoberrevolutionen flygtede flere af den provisoriske regerings medlemmer til Frankrig og støttede derfra de hvide under den russiske borgerkrig, som brød ud året efter.

Provisoriske regering
Børge Thorup

Børge Thorup (født  10. april 1943) er en tidligere dansk professionel fodbold- og landsholdsspiller.

Børge Thorups karriere strakte sig fra 1962 til 1974. Han startede og sluttede sin karriere i Brønshøj Boldklub, men var desuden professionel i Greenock Morton FC (i 2 omgange), Hamilton Academical FC, Crystal Palace FC og Clydebank FC.
 
Det blev til 1 A-landsholdkamp for Børge Thorup, i 1965, mod Grækenland. Desuden spillede han 11 U-21 landskampe.

Referencer

Eksterne henvisninger 
 

Fodboldspillere fra Danmark
Fodboldspillere fra Brønshøj Boldklub
Fodboldlandsholdsspillere fra Danmark
Fodboldspillere fra Hamilton Academical F.C.
Fodboldspillere fra Crystal Palace F.C.
Fodboldspillere fra Greenock Morton F.C.
Iben Mondrup

Iben Mondrup (født 26. september 1969 i København) er en dansk forfatter.

Baggrund og karriere 
Iben Mondrup er den ældste af en søskendeflok på tre. Fra hun var tre år gammel, boede hun i Grønland i hhv. Qasigiannguit, Qeqertarsuaq og Nuuk. Forældrene Ebbe og Kirsten Mortensen, som begge var skolelærere, flyttede til Grønland i 1972 og blev der til 2019, hvor Ebbe Mortensen afgik ved døden, og Kirsten Mortensen flyttede til Danmark. Som attenårig rejste Iben Mondrup til Danmark for at uddanne sig, bl.a. på Det Kongelige Danske Kunstakademi, hvorfra hun i 2003 dimitterede som billedkunstner med en mastergrad i Kunstteori og formidling. Hun debuterede som romanforfatter i 2009 med Ved slusen.

Priser og legater 
 2019: Adam Oehlenschlaeger, Emil Aarestrup, Herman Bang og Johannes Ewald Fonden (anerkendelse af kunstnerisk virksomhed)
2017: Blixenprisen (Karensminde)
 2015: DR Romanprisen (Godhavn)

Iben Mondrup har modtaget adskillige legater fra Statens Kunstfond, heriblandt det 3-årige arbejdsstipendium, som hun blev tildelt i 2015. I 2022 modtog  hun Statens Kunstfonds livslange hædersydelse.

Bibliografi 
Vittu (2022) Politikens Forlag – roman
Tabita (2020), Politikens Forlag – roman
Vi er brødre (2018), Gyldendal – roman
Karensminde (2016), Gyldendal – roman
 Godhavn (2014), Gyldendal – roman
 Isit Takunnittut / Øjnene der ser (2014), Dacapo Publishing – fotokunstbog
 Store Malene (2013), Gyldendal – roman
 En to tre – Justine (2012), Gyldendal – roman
 Jessie Kleemann / Qivittoq (2012), Hurricane – kunstnermonografi
 Ved slusen (2009), Milik Publishing – roman
 De usynlige grønlændere (2003), Atuagkat – samtalebog

Eksterne henvisninger 

 
 

Romanforfattere fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Kvindelige forfattere i det 20. århundrede
Kvindelige forfattere i det 21. århundrede
Modtagere af DR Romanprisen
Personer i Kraks Blå Bog
Modtagere af Blixenprisen
Frank Olsen

Frank Olsen (født 20. Januar 1952 i Middelfart) er en dansk tidligere fodboldspiller og træner.

Karriere 
Frank Olsen indledte sin fodboldkarriere i Vejle BK i 1971 og selvom det kun blev til syv kampe på førsteholdet , så var han med til at vinde det danske mesterskab i både 1971 og 1972.

Fra 1974 spillede Frank Olsen i den århusianske 2. divisionsklub IHF. I 1977 skiftede han så til AGF, der netop var rykket op i den bedste række. Her spillede Frank Olsen de næste otte sæsoner. Fra 1985 til 1987 var han træner for IHF.

Imellem 1979 og 1981 spillede Frank Olsen ni kampe for A-landsholdet.

Frank Olsen var oprindeligt venstre wing, men skiftede til pladsen som venstre back.

Titler som spiller 

 Danmarksmesterskabet
 Vinder (2): 1971 og 1972.
 Sølv (2): 1982 og 1984.
 Bronze (2): 1978 og 1983.

Referencer

Eksterne henvisninger 
 

Fodboldlandsholdsspillere fra Danmark
Fodboldtrænere fra Danmark
UEFA Europa League slutspil 2016-17

UEFA Europa League 2016-17 Slutspillet starter den 16. februar og slutter den 24. maj 2017 med finalen i Friends Arena, Solna. Tilsammen 32 hold konkurrerer i slutspillet.

Runder og tidspunkt for lodtrækning 
Tidsplanen for turneringen er som vist i skemaet nedenfor (alle lodtrækninger afholdes i UEFA hovedkvarteret i Nyon, Schweiz, hvis ikke andet er angivet).

Format 
Slutspillet involverer 32 hold: De 24 hold, som kvalificerede sig som vindere og toere i hver enkelt af de tolv grupper i gruppespillet, og de otte hold som endte på en tredjeplads i Champions League gruppespillet.

Sekstendedelsfinaler 
Lodtrækningen blev afholdt den 12. december 2016. De første kampe blev spillet den 16. februar, og returkampene blev spillet den 23. februar 2017.

Sammendrag 

|}

Kampe 

APOEL vandt 4–3 sammenlagt.

Ajax vandt 1–0 sammenlagt.

3–3 sammenlagt. Anderlecht vandt på udebanemål.

Genk vandt 3–2 sammenlagt.

Manchester United vandt 4–0 sammenlagt.

Roma vandt 4–1 sammenlagt.

København vandt 2–1 sammenlagt.

Celta Vigo vandt 2–1 sammenlagt.

Olympiacos vandt 3–0 sammenlagt.

Gent vandt 3–2 sammenlagt.

Rostov vandt 5–1 sammenlagt.

Krasnodar vandt 2–1 sammenlagt.

Borussia Mönchengladbach vandt 4–3 sammenlagt.

Lyon vandt 11–2 sammenlagt.

Beşiktaş vandt 5–2 sammenlagt.

Schalke 04 vandt 4–1 sammenlagt.

Ottendedelsfinaler 
Lodtrækningen blev afholdt den 24. februar 2017. De første kampe blev spillet den 9. marts, returkampene blev spillet den 16. marts 2017.

Sammendrag 

|}

Kvartfinaler 
Lodtrækningen blev afholdt den 17. marts 2017. De første kampe blev spillet den 13. april, og returkampene blev spillet den 20. april 2017.

Sammendrag 

|}

Semifinaler 
Lodtrækningen blev afholdt den 21. april 2017. De første kampe blev spillet den 4. maj, og returkampene blev spillet den 11. maj 2017.

Sammendrag 

|}

Kampe 

Ajax won 5–4 on aggregate.

Manchester United vandt 2–1 sammenlagt.

Finale 

Finalen spilles den 24. maj 2017 i Friends Arena i Solna, Sverige. "Hjemmeholdet" (af administrative årsager) afgøres ved en ekstra lodtrækning, der afholdes efter seminiale-lodtrækningen.

Referencer

Noter 

UEFA Europa League 2016-17
Lietuvos valstiečių ir žaliųjų sąjunga

Lietuvos valstiečių ir žaliųjų sąjunga (LVŽS), »Litauiske bonde- og grønne union«, er et konservativt og agrart center-højreparti i Litauen. Det fik sit nuværende navn i februar 2012. Partiet indgår i Alliance for Nationernes Europa (AEN) og dets europaparlamentarikere sad frem til Europaparlamentsvalget 2009 i gruppen Union for Nationernes Europa (UEN).

I Europaparlamentsvalget 2004 fik partiet 7,4 % af stemmerne, hvilket gav dem et mandat. I valget til Litauens parlament 2008 fik partiet kun 3,74 % af stemmerne, hvilket gav partiet tre mandater. Således mistede partiet syv mandater sammenlignet med det nationale valg 2004.

Historie 

I februar 2006 besluttede partiet, der var ledet af den litauiske politiker Kazimiera Prunskienė, at omdøbe sig selv efter forbillede fra førkrigstidens litauiske Bøndernes folkelige Union. Det havde tidligere været kendt som "Valstiečių ir Naujosios demokratijos partijų Sąjunga", eller VNDS, som kan oversættes til "Bønder og Nye Demokratiske Partis Union" eller "Unionen af bønder og nye demokratiske parter". Dette navn stammede fra sin oprindelse fra et valg af alliance mellem "De litauiske bønders Parti" (Lietuvos valstiečių partija) og "Nye Demokratiske Parti" (Naujosios demokratijos partija), som fusionerede og dannede "Den Litauiske Bondefolkunion".

Partiet skiftede navn til litauisk "Litauiske bonde- og grønne union" i januar 2012.

Vælgertilslutning 
Ved det europæiske parlamentsvalg 2004 fik partiet 7,4% af stemmerne og vandt 1 MEP, der sluttede sig til gruppen Unionen for Nationernes Europa.

Partiets kandidat Kazimiera Prunskienė vandt 21,4% af stemmerne i første runde og 47,4% i anden runde i præsidentvalget den 13. juni 2004. Ved parlamentsvalget den 10. oktober 2004 vandt partiet 6,6% af stemmerne og 10 ud af 141 pladser.

Ved parlamentsvalget i 2008 oplevede partiet store tab og bevarede kun 3 ud af sine foregående 10 pladser i Seimas og 3,74% af stemmerne, hvorfor partiet fortsatte i opposition.

I 2009 ved Europaparlamentsvalget fik partiet blot 1,82% og mistede sin repræsentation.

I 2012 ved det litauiske parlamentsvalg fik partiet 3,88% af stemmerne og mistede to pladser mere i forhold til sidste valg, og var repræsenteret ved et eneste partimedlem i Seimas.

Ved Europaparlamentsvalget i 2014 sikrede partiet en plads i parlamentet med 6,25% af de nationale stemmer. Efter valget annoncerede partiet, at det overvejede at tilslutte sig Gruppen for Det Europæiske Folkeparti (EPP). Men partiets medlem, Bronis Ropė, sluttede sig i stedet til Gruppen af De Grønne/Europæiske Frie Alliance (Greens/EFA)

Ved parlamentsvalget i Litauen 2016 fik partiet 22.45 % af stemmerne og 54 af Seimas 141 pladser. Partiet havde ført valgkamp på, at litauerne skulle forblive i landet på baggrund af, at indbyggertallet er faldet til 2.9 million fra 3.3 million, bl.a. fordi 370.000 var flyttet til udlandet, især Storbritannien, siden Litauen blev medlem af EU i 2004.

Noter

Eksterne henvisninger 
 Partiets officielt websted

Politiske partier i Litauen
Mikronesien ved sommer-OL 2016

Mikronesien deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Loch Lomond and the Trossachs National Park

Loch Lomond and The Trossachs National Park (skotsk gælisk: Pàirc Nàiseanta Loch Laomainn is nan Tròisichean) er en nationalpark i Skotland centreret omkring Loch Lomond, og omfatter flere mindre bjergkæder og dalen Trossachs. Den var den første af to nationalparker etableret af det Skotlands parlament i 2002, - den anden er Cairngorms National Park.

Parken er den fjerdestørste på de Britiske Øer med et samlet areal på 1.865 km² og en omkreds på omkring 350 km. Den omfatter 21 Munros (bjerge over 3.000 feet (914.4 m), bl.a. Ben Lomond, Ben Lui, Beinn Challuim, Ben More, to toppe på Ben Vorlich, 19 Corbetts (bjerge mellem 2.500 og 3.000 feet (762 og 914,4 m)), to forest parks (Queen Elizabeth, og Argyll) og 57 andre beskyttede lokaliteter.

Der bor 15.600 mennesker i parken, hovedsageligt i de fire områder: Breadalbane, Loch Lomond, The Trossachs, og Argyll Forest Park.

Seværdigheder 

Parken rummer mange bjerge og søer, der byder på flotte udsigter og muligheder for vandring og vildmarksliv.

For vandrere, der søger udfordringer, går West Highland Way gennem parken, men bjergene Ben Lomond, og The Cobbler i Arrochar Alps tiltrækker flest gæster.

Der er et besøgscenter ved sydenden af Loch Lomond med navnet Loch Lomond Shores, som både har informationscenter om de mest populære ture i parken, men også et akvarium, butikker og restauranter.

På Loch Katrine kan man få en sejltur med det historiske dampskib SS Sir Walter Scott, og ture på Loch Lomond kan tages fra Tarbet, Argyll og Bute and Balloch; der er også omfattende trafik med vandtaxier mellem kystbyerne.

Munroer i Nationalparken 

Munroer er bjerge over , og disse er i parken nævnt sammen med nærmeste landsby.

 Ben More (), Crianlarich
 Stob Binnein (), Crianlarich
 Ben Lui (), Tyndrum
 Cruach Ardrain (), Crianlarich
 Ben Oss (), Tyndrum
 Ben Challum (), Tyndrum
 Beinn Ime (), Arrochar
 An Caisteal (), Crianlarich
 Ben Vorlich (), Lochearnhead
 Beinn Dubhchraig (), Tyndrum
 Stuc a' Chroin (), Lochearnhead
 Ben Lomond (), Balmaha
 Meall Glas (), Crianlarich
 Beinn Tulaichean (), Crianlarich
 Ben Vorlich (), Ardlui
 Beinn a' Chroin (), Crianlarich
 Beinn Chabhair (), Ardlui
 Beinn Narnain (), Arrochar
 Sgiath Chuil (), Crianlarich
 Beinn a' Chleibh (), Tyndrum
 Ben Vane (), Ardlui

Der er 21 Munros i Nationalparken, og 16 af dem er i området Breadalbane. Ben Lomond er det mest populære bjerg i Skotland at klatre på.

Eksterne kilder og henvisninger 

 Loch Lomond and The Trossachs National Park Official Website
 Wild Lomond - Wildlife in the National Park
 The Trossachs - Information and places to visit 

Nationalparker i Storbritannien
Etableret i 2002
Skotlands geografi
Argyll and Bute
Stirling (kommune)
Moldova ved sommer-OL 2016

Mexico deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Tidsserie

En tidsserie (synonym: tidsrække, engelsk: time series) er en mængde data, der er ordnet efter deres observationstidspunkt.  Variablerne er typisk opgjort på konsekutive ækvidistante tidspunkter eller for konsekutive lige lange perioder. Tidsenheden kan vælges alt efter formålet, eksempelvis sekund, time, døgn, uge, måned, kvartal eller år. Eksempler er maksimums- eller minimumstemperaturer over et døgn (meteorologi), optællinger af solpletter (astronomi) eller aktiekursbevægelser i det danske C20-aktieindeks (økonomi).

En tidsserie eller tidsrække er et vigtigt statistisk begreb, der forekommer på mange områder, således indenfor de fleste natur- og samfundsvidenskaber, i økonomisk-administrativ virksomhed og i dagliglivet i øvrigt. 

Leddene i en tidsserie bliver ofte nummereret med de naturlige tal, sådan at man for en variabel X symboliserer tidsserien med {X1, X2, X3, ...}. Alternative skrivemåder er {Xt; tєN} eller {Xt; t≥0}, hvis nummerering med naturlige tal er oplagt ud fra sammenhængen.

Et af de interessante forhold ved en tidsrække er dens variation over tid, som er blevet studeret intensivt indenfor forskellige videnskabelige fagområder.

Tidsrækkeøkonometri 

Indenfor økonometrien udgør tidsrækker sammen med tværsnitsdata og paneldata hovedområderne for statistisk analyse. Det statistiske studium af økonomiske data, der har karakter af tidsrækker, kaldes naturligt nok tidsrækkeøkonometri. Hertil hører tidsrækkeanalyse, der analyserer tidsserier ud fra rent statistiske kriterier, og kointegration, der studerer sammenhænge mellem ikke-stationære tidsserier (f.eks. sammenhængen mellem BNP og privat forbrug) ved inddragelse af økonomisk-teoretiske sammenhænge. 

I 2003 blev Nobelprisen i økonomi tildelt to fremtrædende økonometrikere for deres arbejde netop indenfor tidsrækkeøkonometri: Robert Engle for hans arbejde med analysen af tidsserier med tidsvarierende volatilitet, såkaldte ARCH-modeller ("AutoRegressive Conditional Heteroskedasticity"), og Clive Granger for arbejdet med kointegrationsmodeller.

Tidsrækkeanalyse 

Tidsrækkeanalyse går ud på at afdække en tidsrækkes variationsmønster med sigte på bedre at forstå mønsteret i, hvad der er hændt, og derved have mulighed for at fremskrive/forudsige det videre forløb for en eller flere perioder. Man skelner normalt mellem fire hovedtyper af variation: trend, sæsonvariation, autokorrelation og tilfældig variation (støj). Hvilken type variation, der er relevant, vil afhænge af fagfeltet. For tidsrækker indenfor økonometri og finansiering kan alle fire typer variation være tilstede samtidig.

Statistisk teori omfatter en række begreber, analyse-metoder og prædiktionsmetoder for tidsrækker. De forskellige metoder har hver deres fordele og ulemper, og valg må gøres ud fra relevante kriterier.

Kilder 

Matematiske og kvantitative metoder (økonomi)
Statistik